Ο **Ντόμινικ Γουότερς**, γεννημένος στις 28 Σεπτεμβρίου 1986, είναι Αμερικανός καλαθοσφαιριστής, ο οποίος στο παρελθόν έχει αγωνιστεί στη Γερμανία, το Βέλγιο, τις Ηνωμένες Πολιτείες, όπως και στο ελληνικό πρωτάθλημα με τη φανέλα του Κολοσσού Ρόδου και του Άρη. Από τα μέσα της σεζόν 2016-17, αγωνίζεται στον Ολυμπιακό Πειραιώς.

Καριέρα
-------

Ο Γουότερς φοίτησε στο λύκειο του Γκραντ και το 2005 πέρασε στο Πανεπιστήμιο της Χαβάης, όπου σε δύο χρονιές είχε μέσο όρο πόντων 4,9 πόντους σε πενήντα αγώνες. Παρέμεινε εκεί μέχρι το 2007, όταν και μεταγράφηκε στο Πόρτλαντ Στέιτ, συνεχίζοντας μέχρι το 2010 με μέσους όρους 14,9 πόντων και 3,8 ασίστ.

Μετά την αποφοίτηση του από το πανεπιστήμιο ξεκίνησε να παίζει στους Πόρτλαντ Σόουταϊμ για το πρωτάθλημα του NABL. Το καλοκαίρι του 2010, αγωνίστηκε στη Summer League του NBA με τη φανέλα των Γιούτα Τζαζ. Στη συνέχεια, υπέγραψε στη γαλλική Χάβρη, η οποία τον αποδέσμευσε έναν μήνα αργότερα. Τελικά, τον Οκτώβριο του 2010, κατέληξε στη βελγική Γουλβς Βερβιέρ-Πέπινστερ, ενώ την επόμενη σεζόν αγωνίστηκε στη Λιέζ Μπασκέτ.

Το καλοκαίρι του 2012, υπέγραψε στην Ολύμπια Λιουμπλιάνας, αλλά στα μέσα της χρονιάς μεταγράφηκε στην ισραηλινή Χαποέλ Χολόν. Το 2013-14 αγωνίστηκε στην Ισπανία με τη φανέλα της Μανρέσα, από την οποία αποχώρησε στα μέσα Ιανουαρίου του 2014, συνεχίζοντας στη γερμανική Όλιβερ Μπάσκετς.

Το Νοέμβριο του 2014, επιλέχθηκε από τους Γκραντ Ράπιντς Ντράιβ για την NBA D-League, όπου αγωνίστηκε σε δύο αγώνες πριν αφεθεί ελεύθερος. Έναν μήνα αργότερα, υπέγραψε στον Κολοσσό Ρόδου, όπου αγωνιζόμενος σε δεκαπέντε αγώνες της κανονικής περιόδου του ελληνικού πρωταθλήματος είχε μέσους όρους 13,1 πόντων και 5,9 ασίστ.

Στις 29 Ιουλίου 2015, υπέγραψε συμβόλαιο συνεργασίας ενός έτους με την ομάδα του Άρη Θεσσαλονίκης. Μετά από μία θετική χρονιά με τους "κίτρινους", όπου σημείωνε 12,3 πόντους και 4,0 ασίστ ανά αγώνα, υπέγραψε στην Ενισέι Κρασνόγιαρσκ από τη Ρωσία για τη σεζόν 2016-17. Παρ' όλα αυτά, τον Σεπτέμβριο του 2016 αποδεσμεύθηκε από τη ρωσική ομάδα γιατί δεν πέρασε τις εργομετρικές εξετάσεις, υπογράφοντας τελικά στην ιταλική Παλακανέστρο Καντού.

Στις 27 Δεκεμβρίου προσχώρησε στην ομάδα του Ολυμπιακού Πειραιώς για να καλύψει την απουσία του τραυματία Ντάνιελ Χάκετ.  Μετά το τέλος της σεζόν έμεινε ελεύθερος.

Παραπομπές
----------

1. ↑  Dominic Waters Stats - Sports-Reference.com
2. ↑  Je vis au Havre .fr L'actualité du Havre et de son agglomération
3. ↑  Belgacom Liege tabs Dominic Waters
4. ↑  Union Olimpija signs Waters
5. ↑  Dominic Waters signs with Hapoel Holon
6. ↑  Dominic Waters officially signs with Manresa
7. ↑  Dominic Waters leaves Manresa
8. ↑  S.Oliver Baskets sign Dominic Waters, part ways with Tweety Carter
9. ↑  «Grand Rapids DRIVE: 2014-15 Draft - NBA.com». Αρχειοθετήθηκε από το πρωτότυπο στις 18 Ιανουαρίου 2016. Ανακτήθηκε στις 22 Αυγούστου 2015.
10. ↑  ΓΟΥΟΤΕΡΣ Ντομινίκ - Εσακε
11. ↑  «Στα κίτρινα του ΑΡΗ ο Dominic Waters - ArisBC». Αρχειοθετήθηκε από το πρωτότυπο στις 1 Αυγούστου 2015. Ανακτήθηκε στις 22 Αυγούστου 2015.
12. ↑  Από τη Θεσσαλονίκη στο… Κρασνογιάρσκ ο Γουότερς!
13. ↑  BC Enisey parted ways with Dominic Waters, Tony Taylor will replace him
14. ↑  «LA PALLACANESTRO CANTU' INGAGGIA DOMINIC WATERS». Αρχειοθετήθηκε από το πρωτότυπο στις 9 Οκτωβρίου 2016. Ανακτήθηκε στις 8 Οκτωβρίου 2016.
15. ↑

Εξωτερικοί σύνδεσμοι
--------------------

* Dominic Waters - Eurobasket
* WATERS, DOMINIC - Euroleague.net
* Dominic Waters profile | Game center | FIBA.com Αρχειοθετήθηκε 2015-10-29 στο Wayback Machine.